stanford-oval/wikipedia huggingface dataset:
דאריל דיקסון
ביוגרפיה בדיונית

| שם הסדרה | עונות> 1 | עונות> 2 | עונות> 3 | עונות> 4 | עונות> 5 | עונות> 6 | עונות> 7 | עונות> 8 | עונות> 9 | עונות> 10 | עונות> 11 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| המתים המהלכים | חוזר | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| המתים המהלכים: דאריל דיקסון | ראשי | ראשי | ראשי |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
דאריל נולד וגדל במדינת ג'ורג'יה שבארצות הברית, יחד עם אחיו הבכור מרל. אביהם, ויל דיקסון, היה אלכוהוליסט מתעלל, ואימם הייתה מעשנת כבדה. מרל שימש כדמות מעוררת השראה עבור דאריל בילדותו, אך הוא גם העביר לו דעות שליליות על החברה. עם זאת, בעקבות שירותו של מרל במעצר נוער, הוא היה נעדר לעיתים קרובות מחייו של דאריל, מה שהכריח את האחרון ללמוד להסתדר לבד, ובכך לפתח גישה הישרדותית קשה.
כשדאריל ומרל היו עדיין נערים, השניים איבדו את אימם בשריפה שפרצה בביתם לאחר שהיא נרדמה עם סיגרייה דולקת ביד. זמן קצר לאחר מכן, דאריל נאבד ביערות למשך 9 ימים. בסופו של דבר הוא הצליח לחזור הביתה, שם הוא גילה כי לאביו לא היה מושג שהוא נעלם.
במשך השנים הבאות, שני האחים סבלו מהתעללות קשה מצד אביהם. דבר זה גרם למרל לעזוב את הבית ולהצטרף לצבא ארצות הברית, תוך שהשאיר את דאריל לבד להתמודד עם אביהם. לאחר זמן מה, דאריל עזב את הבית בעצמו והתאחד עם מרל. השניים יצאו יחד למסע ברחבי ג'ורג'יה, שבמהלכו דאריל למד לצוד ולהילחם.
בשלב כלשהו, השניים התגוררו בביתו של מרל, שהיה מעורב בעסקי סמים. במהלך עסקת סמים עם סוחר, הוויכוח ביניהם התלהט. הסוחר הכה את מרל, ודאריל, בתגובה, התנפל עליו והכה אותו באכזריות. לאחר מכן, הסוחר איים לירות בדאריל, מה שהוביל לעוד ריב גדול, שבסופו הסוחר הכה את דאריל בבטן בעוצמה רבה, עד שזה הקיא.
לאחר האירוע הזה, דאריל התחיל להרגיש כאדם חסר ערך, שאין לו מטרה או משמעות בחיים.
בתחילת האפוקליפסה, דאריל ומרל הגיעו לאטלנטה. זמן קצר לאחר שהצבא הפציץ את העיר, הם הצטרפו לקבוצתו של סגן השריף לשעבר שיין וולש והקימו מחנה מחוץ לפאתי העיר, יחד עם ניצולים נוספים. במהלך שהותם במחנה, האחים הקדישו את רוב זמנם בלצוד אוכל עבור המחנה.
אופי הדמות

עצרי! מה לעזאזל את עושה? לכולנו מגיע יותר טוב מזה. בנית את המקום הזה כדי להיות כמו העולם הישן. זו הייתה הפאקינג בעיה. (...) אם לא תעשי זאת, את ממילא תאבדי הכל. יש לנו אויב אחד. אנחנו לא המתים המהלכים.
המקור באנגלית
Stop! What the hell you doing? We all deserve better than this. You built this place to be like the old world. That was the fսckin' problem. (…) If you don't, you're gonna lose everything anyway. We got one enemy. We ain't the walkin' dead.
לצד קארל גריימס, דאריל הוא אחת הדמויות שעברו את השינוי הגדול ביותר באישיותן בסדרת הטלוויזיה.
דאריל ידוע בזכות כוחו הרב, הן פיזית והן מנטלית. הוא מפגין לעיתים קרובות אופי עצבני ובעל תושייה. למרות הגישה הקשוחה שלו, דאריל אינו חסר רגשות. לעיתים קרובות הוא מתואר כאדם אכפתי ונדיב, במיוחד במצבים קיצוניים, דבר המנוגד להתנהגותו הסגורה בעבר. זה מתבטא במאמציו המתמשכים, ללא כל בקשה או תמורה, לאתר את סופיה פלטייר הנעדרת, כאשר אחד מהמאמצים הללו כמעט עלה לו בחייו.
אופי הדמות > עונה 1

דאריל מתואר כצייד מיומן שחי בצל אחיו הגדול, מרל. על אף עוינותו והתנהגותו המרוחקת, הוא מתגלה כחבר יעיל מאוד בקבוצה, בעיקר בזכות כישורי הציד והגישוש שלו, היצירתיות שלו בהתמודדות עם אתגרים וכישרונו המופלא לשרוד גם בתנאים הקשים ביותר.
אופי הדמות > עונה 2

דאריל מתחיל לשתף פעולה יותר עם חברי הקבוצה. הוא מראה סימנים של כבוד וחיבה כלפי הקרובים אליו, ומפתח קשר מיוחד עם קרול, חברתו לקבוצה, כאשר הוא מסייע לה בחיפוש אחר בתה הנעדרת, סופיה. דאריל מתחיל להבין שדרכו של אחיו אינה הדרך היחידה, ולוקח יותר אחריות על מעשיו ועל הקבוצה. לאחר שנים רבות של חיי אאוטסיידר, הוא מתחיל להפוך לחבר נאמן. עם זאת, לאחר מותה של סופיה, הוא שב לעוינותו המקורית ומתנתק רגשית מהקבוצה. בעזרתה של קרול ושאר חברי הקבוצה, הוא מעורב במגוון פעולות (כמו סיוע לריק ושיין בטיפול ברנדל). בלילה שבו החווה נהרסת, הוא בוחר להציל את קרול ולא להשאיר אותה למות בידי המהלכים.
אופי הדמות > עונה 3

דאריל מסייע לריק ולשאר חברי הקבוצה לפנות את הכלא מהמהלכים, כדי שיוכלו להפוך אותו לביתם החדש. בנוסף, הוא עוזר להגן על הכלא לאחר שהמצב הנפשי של ריק הידרדר בעקבות מותה של לורי; הוא גם מטפל בג'ודית התינוקת ומפגין את כישורי המנהיגות שלו על ידי שמירה על האחדות בקבוצה. כאשר הוא מגלה שגלן ומגי נתפסו על ידי המושל ומוחזקים בעיירת "וודברי", הוא מתנדב לצאת עם ריק כדי לנסות ולהחזיר אותם. בסופו של דבר, דאריל נתפס גם הוא, ולאחר כאוס רב, הוא מצליח להימלט יחד עם אחיו מרל. לאחר מכן, דאריל ניצב בפני דילמה בין משפחתו הישנה למשפחתו החדשה, ולבסוף בוחר ללכת עם אחיו. השניים פוגשים משפחה שנמצאת בסכנה, ודאריל מתערב כדי להציל אותם, בעוד מרל מנסה לשדוד את מכוניתם. דאריל מונע ממנו לעשות זאת ומחליט לחזור לכלא, בעוד מרל מחליט ללכת בעקבותיו כי אין לו לאן ללכת. בסופו של דבר, מרל מקריב את עצמו בניסיון להרוג את המושל. מאוחר יותר, דאריל מוצא את מרל כמהלך, ובפעם הראשונה הוא מראה את רגשותיו כשהוא פורץ בבכי. בסופו של דבר, דאריל נאלץ להרוג את אחיו המהלך.
אופי הדמות > עונה 4

תפקידו של דאריל בקבוצה הופך לחשוב יותר. הוא הופך לחבר ב"מועצת הכלא". עם זאת, אבטחת הכלא לא נמשכת זמן רב כאשר המושל מוביל את הצבא החדש שלו, שמצליח בסופו של דבר להשמיד את הכלא. לאחר התקפת המושל, דאריל ובת' מתפצלים מהאחרים ודאריל מאמין שכולם מתו במהלך התקיפה. הוא מרגיש אשם על כך שלא הצליח להגן על ריק, הרשל ושאר חברי הקבוצה. עם זאת, הכל משתנה כאשר דאריל פוגש את ריק, מישון וקארל שוב רגע לפני שכולם מגיעים לטרמינוס. מערכת היחסים של ריק עם דאריל הפכה כה חזקה עד שריק מחשיב אותו כאח.
אופי הדמות > עונה 5

הקבוצה לנכדת במחנה טרמינוס, כשהם עומדים בפני סכנה גדולה. בזכות קרול, הם מצליחים להתאחד מחדש, והקשר בין דאריל לקרול מתהדק לאחר תקופה ארוכה. עם זאת, דאריל לא שוכח את מה שקרה לבת'. במקביל, הם פוגשים ניצול חדש בשם גבריאל סטוקס. בשלב מסוים, דאריל מבחין במכונית שהבחין בה בלילה שבו בת' נעלמה, והוא עוקב אחריה יחד עם קרול. המכונית מובילה אותם חזרה לעיר אטלנטה. במהלך החיפוש אחר בת', הם פוגשים את נואה, שמספר להם שיש אנשים המוחזקים כבני ערובה בבית החולים באטלנטה, ובת' היא אחת מהם. מאוחר יותר, הקבוצה שחטפה את בת' לוכדת גם את קרול לאחר שהיא נפגעת. דאריל חוזר לכנסייה של גבריאל, כשהמניע שלו הוא נקמה. כל הקבוצה מתכוננת להחזיר את בת'. לצערם, רק קרול מצליחה לחזור, ובסופו של דבר בת' נהרגת בטעות על ידי השוטרת דון לרנר, שיורה לה בראש. דון מתחננת לרחמים, אך דאריל מתעלם והורג אותה כנקמה.
לאחר חיפוש ממושך אחר מחסה, הקבוצה מוצאת אסם ומחליטה להישאר בו לזמן מה. ניצול בשם אהרון מוצא אותם ומציע להם להצטרף אליו. לאחר הרבה דיונים, הם מסכימים לבוא עם אהרון ומגיעים למחנה אלכסנדריה. בתחילה, דאריל מתקשה להתרגל לשקט השורר במקום.
אופי הדמות > עונה 6

דאריל מצטרף לסשה ואברהם בניסיון למנוע מעדר ענקי של מהלכים להגיע לאלכסנדריה. במהלך חיפוש אחר אספקה עם ריק, השניים פוגשים שורד המכונה "ישוע", ניצול ממחנה אחר שנקרא "ראש הגבעה" (Hilltop). הקבוצה יוצאת לתקוף את מה שמתגלה כמוצב אחד מני רבים הנמצא תחת שליטתם של "המושיעים". הקבוצה מצליחה לכבוש את המוצב הזה. אך בהמשך, דאריל בסופו של דבר נחטף והופך לבן ערובה של המושיעים. אירועי העונה מגיעים לשיאם בפרק האחרון, שבו כל הקבוצה נתפסת על ידי המושיעים.
אופי הדמות > עונה 7

לאחר מותם של אברהם וגלן בידי ניגן, דאריל נראה לראשונה שבור לחלוטין. בנסיבות קשות, הקבוצה ואלכסנדריה מתחילים לעבוד עבור ניגן. בינתיים, דאריל נכלא ב"מקלט" (The Sanctuary) ועובר עינויים מנטליים קשים. עם זאת, למרות העינויים, הוא מצליח לשמור על שפיותו. בעזרת אשתו של דווייט, שרי, דאריל מצליח להימלט ולבסוף להתאחד עם קבוצתו בראש הגבעה. הקבוצה מגייסת קהילות נוספות כדי להגדיל את מספרם ואת סיכוייהם לנצח את המושיעים. ראש הגבעה ואלכסנדריה מתאחדים, אך המחנות "הממלכה" ו"המלקטים" לא ממהרים להצטרף אליהם. ב"מקלט", נאמנותו של דווייט משתנה לאחר שאשתו בורחת. הוא מגיע לאלכסנדריה עם רצון לעזור להם להביס את המושיעים. עם זאת, דאריל, שעדיין כועס על דווייט על הריגתו של דניס, דוחף אותו לקיר. דווייט מתעקש שהוא בצד שלהם ומציע לעבוד איתם כמרגל, ומסביר שהסיבה היחידה שלו להישאר עם המושיעים, שרי, נעלמה.
אופי הדמות > עונה 8

דאריל הוא דמות המפתח להצלחת התוכנית ללכוד את המושיעים בתוך המקלט. דאריל, יחד עם ריק, נפרדים מהשאר כדי להשיג כמה כלי נשק. עד מהרה מתברר שדאריל, שזועם על מותו של גלן והעינויים שספג בידי המושיעים בזמן שהיה כלוא אצלם, נחוש להרוג את כולם, ולא אכפת לו מה הסיבה שלהם למלא את הוראותיו של ניגן. זעם זה נהיה בולט כאשר הוא הורג את מוראלס למרות ההיסטוריה שלהם לפני הצטרפותו למושיעים, כאשר הוא רוצח את טוד אף על פי שהיה לא חמוש ולאחר שריק הבטיח לטוד שהם יחוסו עליו, וכאשר הוא מסיע אוטובוס דרך חומת המקלט בניסיון לאפשר למהלכים שהם פיתו למקום להיכנס פנימה ולהרוג את כל מי שבפנים. לא היה אכפת לדאריל שרבים מהאנשים שהמהלכים הרגו היו אסירים ועובדים חפים מפשע. עם מותו של קארל, דאריל והקבוצה מחליטים "לבטוח" בדווייט, אבל דאריל עדיין אומר שהוא יהרוג אותו כשהמלחמה תסתיים. לבסוף, דאריל משתתף בקרב האחרון נגד המושיעים. לאחר שניצחו, הוא מוביל את דווייט לתוך יער, שם דווייט מחכה להיהרג. עם זאת, דאריל מקבל את זה שדווייט נאלץ למלא אחר הוראותיו של ניגן בניגוד לרצונו, ונותן לו לברוח על מנת לחפש את אשתו שרי, תוך שמזהיר אותו שהוא יהרוג אותו אם יראה אותו שוב.
אופי הדמות > עונה 9

18 חודשים לאחר תבוסת המושיעים, דאריל הפך למנהיג שלהם, אם כי זה לא היה מוצא חן בעיניו. הוא מביע בפני ריק את רצונו לעשות את מה שהוא טוב בו; להיות שם בחוץ. אבל ריק לא מסכים. מערכת היחסים בין השניים אינה במיטבה. מאוחר יותר, דאריל מנסה למנוע מריק לעצור את מגי מלהרוג את ניגן. מתנהל ביניהם קרב קצר, אבל בסופו של דבר הם מתפייסים. מאוחר יותר, לאחר שריק כבייכול מת, דאריל פורץ בבכי ומאשים את עצמו במה שקרה.
לאחר קפיצת זמן של שש שנים, הכל השתנה ודאריל חי עכשיו לבד בטבע יחד עם כלב, רועה בלגי שנקרא "דוג". מאוחר יותר הוא מסייע לישוע ואהרון בחיפוש אחר יוג'ין שנעלם. במאמץ למצוא אותו, הם שמים לב שמשהו מוזר קורה עם עדר מהלכים. כשהם סוף סוף מוצאים את יוג'ין, הם מתעמתים עם "הלוחשים" – קבוצה מסתורית של ניצולים עוינים ששמים על עצמם מסיכה העשויה מראש של מהלכים על מנת להשתלב איתם.
אופי הדמות > עונה 10

דאריל מוביל את המאבק נגד "הלוחשים" ומנסה להיות דמות אב עבור לידיה. למרות הקשרים הקודמים שלו עם ניגן, הוא יוצא להגנתו ומתנגד להרוג אותו. עם זאת, הוא מתמלא בזעם כאשר מגנה וקוני, שאיתן הוא פיתח ידידות קרובה, נעלמות בעקבות קריסת מערתה של "אלפא". הפעולות הפזיזות של קרול, שהובילו למצב הזה, יוצרות מתיחות בין שני החברים הקרובים. לאחר סיום המלחמה ותבוסת הלוחשים, דאריל נשאר מרוחק ומריר כלפי קרול, במיוחד לאחר שחזר לבקתה של לאה וגילה שהיא עדיין נעדרת.
אופי הדמות > עונה 11

דאריל מאבד חלק מהזעם המר שלו ומרצונו עובד עם ניגן כדי להפיל את קבוצת "הקוצרים" (The Reapers). עכשיו, כשגם ריק וגם מישון נעלמו, דאריל מתפקד כדמות אב עבור ג'ודית ואר.ג'יי. דאריל מצליח גם לשפר את מערכת היחסים שלו עם קרול ומחליט לעבור לגור במחנה "חבר העמים". השניים אפילו מתכננים לאכול ארוחת צהריים יחד. גנרל חבר העמים, מייקל מרסר, שמתמודד עם השחיתות בצבא, מתחיל להראות כבוד ואמון בדאריל, אף על פי שהם בקושי מכירים. כאשר לאה מופיעה מחדש, דאריל מגן על מגי בטענה שהוא חייב זאת לגלן.
שנה לאחר שפמלה מילטון מודחת, דאריל אומר לקרול שהוא אוהב אותה לפני שהוא עוזב כדי לבדוק מה עוד יש שם בחוץ. הוא מבטיח לג'ודית שאם ישמע משהו על הוריה, הוא ימצא אותם ויחזיר אותם הביתה, ומבטיח שהוא יחזור לפני שעוזב את המקום.
ביאורים

↑  ויל דיקסון לא מופיע בסדרת הטלוויזיה, אלה במשחק המחשב The Walking Dead: Survival Instinct משנת 2013, המתרחש ביקום הטלוויזיוני של הסדרה.
↑  לאחר עזיבתו של אנדרו לינקולן (ריק גריימס), אין לסדרה פרוטגוניסט. אף על פי שדאריל משמש כפרוטגוניסט בפועל, הוא לא הוכרז כפרוטגוניסט באופן רשמי על ידי היוצרים.
הערות שוליים

↑   נורמן רידוס, במסד הנתונים הקולנועיים IMDb (באנגלית)
↑  Chupacabra, Walking Dead Wiki (באנגלית)
↑  Hounded, Walking Dead Wiki (באנגלית)
↑  Save the Last One, Walking Dead Wiki (באנגלית)
↑  Home, Walking Dead Wiki (באנגלית)
1 2  Still, Walking Dead Wiki (באנגלית)
נורמן רידוס, השחקן המגלם את דאריל בזיכיון הטלוויזיוני של "המתים המהלכים".
מבצר לוהאגאר

| --- | --- |

 מידע כללי
 סוג:  מוצב 
 מיקום:  באראטפור
 מדינה:  הודו ראג'סטאן, הודו
 
 קואורדינטות:  27°13′11″N 77°29′43″E﻿ / ﻿27.219722222222°N 77.495277777778°E﻿ / 27.219722222222; 77.495277777778
 he
 
מבצר לוהאגאר (בהינדית: लोहागढ़ दुर्ग באנגלית: Iron Fort - מבצר הפלדה) הוא מבצר מהמאה ה-18 הממוקם בעיר באראטפור, שבמחוז ראג'סטאן, הודו.
המבצר נבנה בשנת 1733 על ידי קונוואר מהראג'ה סוראג' מאל, שהיה שליט באראטפור ותוכנן כך שיהיה בלתי ניתן לחדירה.
בשנת 1803, ניסה הלורד ג'רארג לייק (Gerard Lake) לפוצץ את המבצר באמצעות תחמושת רבה אך הניסיון נכשל.
בשנת 1805, הטיל הלורד לייק מצור על המבצר שנמשך יותר משישה שבועות.
מאפיינים

המבצר נבנה על אי מלאכותי במרכז העיר וכולל מספר מבנים, חומותיו עשויות בוץ עבה שפגזי תותח שקעו בו וכל ניסיונות התקיפה נגדו עלו בתוהו.
אל המבצר ניתן להיכנס דרך שני שערים מרכזיים:
השער הצפוני אשטאדהו (Ashtdhaatu) - נלקח מהמצודה האדומה לאחר כיבוש דלהי בשנת 1764.
השער הדרומי צ'ובוראה (Chowburja) - מורכב מארבעה עמודים.
ראו גם

אחמד שאה דוראני
הערות שוליים

↑  Ram Sharma, लोहागढ़ किला | Lohagarh Qila | Lohagad fort in Hindi, hindi100, ‏2018-05-31 (באנגלית)
↑  Lohagarh Fort – Jatland Wiki, www.jatland.com
ערך זה הוא קצרמרבנושא הודו. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מבצר לוהאגאר".
מבנה במבצר
אלינה פאש

| --- | --- |

פאש, 2022
 לידה:  6 במאי 1993 (בת 31) בושטינה, אוקראינה 
 שם לידה:  אלינה איווניבנה פאש
 שם במה:  Alina Pash 
 מוקד פעילות:  אוקראינה אוקראינה
 תקופת הפעילות:  מ-2012
 מקום לימודים:  Kyiv Municipal Academy of Variety and Circus Arts 
 סוגה:  מוזיקת היפ הופ, מוזיקת עולם, מוזיקת פופ 
 שפה מועדפת:  אוקראינית 
 פרופיל ב-IMDb
 
אלינה איווניבנה פאש (באוקראינית: Аліна Іванівна Паш, הגייה: [ɐˈl⁽ʲ⁾inɐ iˈwɑn⁽ʲ⁾iu̯nɐ ˈpɑʃ]; נולדה ב-6 במאי 1993) היא זמרת וראפרית אוקראינית. היא הגיעה לגמר העונה השישית של "The X Factor Ukraine" והייתה צפויה לייצג את אוקראינה באירוויזון 2022, אך עקב מחלוקות פוליטיות פרשה ובחרה שלא לייצג את המדינה בתחרות.
ביוגרפיה

פאש נולדה ב-6 במאי 1993 בעיירה בושטינה במחוז זקרפטיה, ולמדה בתיכון בושטינה ובבית הספר לאמנויות בעירה. היא לקחה שיעורי פיתוח קול באוז'הורוד. החל מגיל 13 היא השתתפה במספר פסטיבלי המוזיקה במדינות ברית המועצות. כשהייתה בכיתה י"א היא השתתפה בתוכנית "Karaoke on the Maidan".‏
בשנת 2012 היא הוציאה שירים עם להקת Real O והוט צ'וקלט, וכתבה את שירם המשותף שלך סקיי ואירינה ביליק. בשנה העוקבת השתתפה בעונה השישית של "The X Factor Ukraine", והגיעה למקום השלישי. בשנת 2017 סיימה את לימודיה לתואר שני באקדמיה לאמנות, מדע וקרקס בקייב. ב-15 באפריל 2018 יצא לאור סינגל הבכורה שלה, "Bitanga", לצד וידאו קליפ שהופק עבורו. השיר משלב סגנונות מוזיקליים רבים, דוגמת היפ הופ וראפ, עם מוזיקה אוקראינית מסורתית. הראפר הצרפתי Jaw מלהקת DOP השתתף בקליפ. ב-18 באוגוסט אותה השנה הוציאה לאור את הסינגל השני שלה, "Oinagori". הווידאו קליפ שלו צולם בעיר מרסיי שבצרפת. ב-24 באוגוסט 2019 היא הופיעה במצעד הלאומי לכבוד יום העצמאות של אוקראינה, לצד מוזיקאיות נוספות כמו טינה קרול.
בחודש אפריל 2021 פרסמה פאש את אלבום האולפן השלישי שלה, РозМова. ב-24 בינואר 2022 הכריזה חברת השידור הציבורי הלאומית של אוקראינה (UA:PBC) כי פאש נבחרה להשתתף בקדם האוקראיני לאירוויזיון 2022, לצד שבעה אמנים נוספים. היא ביצעה את השיר "Shadows of Forgotten Ancestors" על בימת הגמר של הקדם, ב-12 בפברואר, והגיעה למקום הראשון. היא הייתה צפויה לבצעו פעם נוספת בחצי הגמר הראשון של אירוויזיון 2022. לאחר ניצחונה טען סולן להקת קאלוש אורקסטרה, שהגיעה למקום השני בקדם, כי מפיקיו זייפו את תוצאותיו. לאחר המופע אף הועלה סרטון יוטיוב קצר בו הוא נראה מתעמת עם אחד ממפיקי התוכנית במסדרון על זכייתה של פאש.‏ UA:PBC הצהירה כי לא הייתה שגיאה בספירת הקולות.
ביוגרפיה > סוגיות פוליטיות

בעקבות המחלוקת סביב הזוכה של הקדם האוקראיני לאירוויזיון 2019, מארוב, שהובילה לפרישתה של המדינה מהתחרות באותה השנה, הוכנס כלל חדש לתחרות, לפיו אמנים שהופיעו ברוסיה מאז שנת 2014 או נכנסו לחצי האי קרים (שנחשב לאחד מהשטחים הכבושים באופן זמני) בניגוד לחוק האוקראיני בנושא לא יורשו להשתתף בתחרות. ב-14 בפברואר 2022 טען בלוגר הטיולים האוקראיני, סרגיי סטרננקו, כי פאש נכנסה לחצי האי קרים מהטריטוריה הרוסית ב-2015, וזייפה את תיעוד הטיול שלה כדי להשתתף בקדם. אנדריי דמצ'נקו, דובר משמר הגבול האוקראיני, הצהיר כי לא הונפקה על ידם אף תעודה המאשרת זאת. הוא ציין כי הזמרת אכן הגישה בקשה לחצות את הגבול. סבטלנה אוסטאפה, יו"ר מועצת הפיקוח של UA:PBC, עתידה לכנס מפגש בין בכירי החברה בימים הקרובים, על מנת לדון בסוגיה. מפיקיה של פאש התייחסו להאשמות והצהירו כי היא נכנסה לקרים דרך הגבול האוקראיני, וכי הבקשה המדוברת הוגשה על ידי חבר צוות של פאש. ב-16 בפברואר פרסמה פאש פוסט בעמוד האינסטגרם שלה, בו היא טוענת כי שירות משמר הגבול לא הצליח לספק עבורה תעודה כי היא חצתה את הגבול האוקראיני לחצי האי קרים. זמן קצר אחר כך הצהירה כי היא פורשת מתפקידה כנציגת אוקראינה לאירוויזיון.
הערות שוליים

↑  "От спасателя до финалистки "Х-фактор" : Алина Паш рассказала о своем жизненном пути". Новини Закарпаття та Ужгорода || Закарпатський кореспондент || ZAK-KOR.NET. נבדק ב-2021-09-03.
↑  "Аліна Паш: "Х-фактор" – це можливість зробити ковток свіжого повітря". Varosh (באוקראינית). 2015-11-13. נבדק ב-2021-09-03.
↑  "Альтернативное Закарпатье в клипе Alina Pash "Bitanga"". Karabas Live (ברוסית). 2018-04-17. נבדק ב-2021-09-03.
↑  ONLINE.UA. "Закарпатская бітанґа: молодая певица презентовала яркий клип". news.online.ua (באנגלית). נבדק ב-2021-09-03.
↑  Vogue.ua. "Прем'єра: співачка Alina Pash про новий кліп Oinagori". Vogue UA. נבדק ב-2021-09-03.
↑  "Oinagori" (בצרפתית). נבדק ב-2021-09-03.
↑  "День Независимости на Майдане: гимн Украины под рэп взорвал соцсети". РБК-Украина (ברוסית). נבדק ב-2021-09-03.
↑  "Алина Паш зачитала рэп во время гимна Украины на Ходе Достоинства | Факты ICTV". ФАКТИ ICTV (ברוסית). 2019-08-24. נבדק ב-2021-09-03.
↑  "Слухайте новий альбом Alina Pash «розМова»". The Village Україна. 2021-04-02. נבדק ב-2021-09-03.
↑  Smith, David (2022-02-13). "Ukraine: Kalush Orchestra call for transparency following scoreboard malfunction during Vidbir 2022 results". Wiwibloggs. נבדק ב-2022-02-13.
↑  Riabchun, Yuliia (2022-02-13). "Нацвідбір на Євробачення: гурт Kalush, який посів 2 місце, звинуватив організаторів у фальсифікації". suspilne.media (באוקראינית). UA:PBC. נבדק ב-2022-02-13.
↑  Muldoon, Padraig (2019-10-16). "Ukraine: Vidbir 2020 final set for 22 February... but artists with Russian performance history are banned from entering". Wiwibloggs (באנגלית אמריקאית). נבדק ב-2022-02-14.
↑  Mori, Yevhenii (2022-02-14). "Аліна Паш підробила довідку про поїздку в Крим – Стерненко" [Alina Pash forged a certificate of a trip to the Crimea – Sternenko]. suspilne.media (באוקראינית). UA:PBC. נבדק ב-2022-02-14.
↑  Bohdaniok, Olena (2022-02-15). "ДПСУ не створювала документ про перетин Аліною Паш адмінмежі з Кримом, оприлюдений Суспільним —ДПСУ". suspilne.media (באוקראינית). UA:PBC. נבדק ב-2022-02-15.
↑  Kotubei, Olesia (2022-02-15). "Прикордонники не видавали довідку про поїздку в Крим Аліні Паш". suspilne.media (באוקראינית). UA:PBC. נבדק ב-2022-02-15.
↑  Granger, Anthony (2022-02-15). "🇺🇦 Ukraine: Alina Pash's Eurovision Participation in Question". Eurovoix. נבדק ב-2022-02-15.
↑  Sviezhentsev, Maksym (2022-02-16). "Держприкордонслужба не може надати Аліні Паш довідку про її вʼїзд до Криму". suspilne.media (באוקראינית). UA:PBC. נבדק ב-2022-02-16.
↑  Mori, Yevhenii (2022-02-16). "Аліна Паш відмовилась від участі в Євробаченні". suspilne.media (באוקראינית). UA:PBC. נבדק ב-2022-02-16.
| --- | --- |
בקרת זהויות :  ISNI: 0000 0004 7554 5312  MusicBrainz: 95593341-529e-40e3-ad57-4622f2aacdf8
קייסי טולה

| --- | --- |

 לידה:  5 בפברואר 1992 (בת 33) טירנה, אלבניה 
 מוקד פעילות:  אלבניה 
 תקופת הפעילות:  מ-2004 
 מקום לימודים:  University of Arts (Albania) 
 סוגה:  מוזיקת פופ 
 פרופיל ב-IMDb
 
קייסי טולה (באלבנית: Kejsi Tola; נולדה ב-5 בפברואר 1992) היא זמרת ופזמונאית אלבנית. בשנת 2008 זכתה במהדורה ה-47 של פסטיבלי אי קנגס, ונבחרה לייצג את אלבניה באירוויזיון 2009, שנערך במוסקבה שברוסיה.
קריירה

טולה החלה להופיע על הבמה בגיל שש. בגיל 11 זכתה בתחרות Young Voices of Albania. מאוחר יותר הפכה לאדם היחיד שזכה פעמיים בתוכנית Young Voices of Shkodra.‏ היא נמנתה בין עשרת המועמדים הסופיים של Gjeniu i Vogël, והגיעה למקום הראשון בעונתה הרביעית של Ethet, הגרסה האלבנית של אמריקן איידול.
בשנת 2008 נחשף על ידי תאגיד השידור האלבני, Radio Televizioni Shqiptar‏ (RTSH), כי טולה תשתתף במהדורה ה-47 של פסטיבלי אי קנגס, הקדם הלאומי של אלבניה לתחרות הזמר של האירוויזיון. שירה היה "Më merr në ëndërr", והוא זכה במקום הראשון עם 126 נקודות. היא דורגה בתחרות האירוויזיון במקום ה-17 עם 48 נקודות.
בשלהי 2009 שבה לפסטיבלי אי קנגס עם השיר "Ndonjëherë". הפעם היא הגיעה למקום ה-15 עם 58 נקודות. למען השתתפותה בתחרות הפסיקה את לימודיה לשירה קלאסית באוניברסיטה לאמנויות בטירנה.
ב-15 בנובמבר 2010 נחשף כי היא עתידה להשתתף בפעם השלישית באירוע הקדם עם השחר "Pranë". היא התחרתה בחצי הגמר השני, שנערך ב-24 בדצמבר, וכשלה בניסיון להעפיל לגמר. את השתתפותה הרביעית רשמה ב-2012 עם "S'jemi më atje", שסיים במקום הרביעי.
היא הייתה אמורה להשתתף גם בעונה של 2024 עם "Vallëzoj me dritien", אך הודיעה על פרישה כמה ימים לפני האירוע. עם זאת, היא פרשה מאוחר יותר מהתחרות.
הערות שוליים

1 2 3  "Kejsi Tola". eurovision.tv (באנגלית). European Broadcasting Union. ארכיון מ-28 בספטמבר 2020. נבדק ב-13 בפברואר 2020. {{cite web}}:  (עזרה)
↑  "Albanien: Kejsi Tola". eurovision.de (באלבנית). ארכיון מ-13 בפברואר 2020. נבדק ב-13 בפברואר 2020. {{cite web}}:  (עזרה)
↑  Maloney, Carl (2023-06-27). "RGM Introducing - We Interview Albanian Artist Kejsi Tola". RGM. נבדק ב-2024-03-27.
↑  Bell, Frank (2023-05-31). "interview: Albanian fresh pop star Kejsi Tola, has been travelling around to create her EP 'LUMINOUS'". Fame Magazine. נבדק ב-2024-03-27.
1 2  "Kejsi Tola to represent Albania in Moscow!". eurovision.tv (באנגלית). European Broadcasting Union. 2008-12-22. נבדק ב-2024-03-27.
↑  "Second Semi-Final of Moscow 2009 - Eurovision Song Contest". eurovision.tv. European Broadcasting Union. ארכיון מ-2021-04-25. נבדק ב-2024-03-27.
↑  "Grand Final of Moscow 2009 - Eurovision Song Contest". eurovision.tv. European Broadcasting Union. ארכיון מ-2021-04-25. נבדק ב-2024-03-27.
↑  "Juliana Pasha to represent Albania in Oslo!". eurovision.tv (באנגלית). European Broadcasting Union. 2009-12-28. נבדק ב-2024-03-27.
↑  Sahiti, Gafurr (2010-09-23). "Albania: Kejsi Tola puts career on hold". ESCToday (באנגלית אמריקאית). נבדק ב-2024-03-27.
↑  "First qualifiers known as Albania heads for second semi". eurovision.tv (באנגלית). European Broadcasting Union. 2010-12-24. נבדק ב-2024-03-27.
↑  Sahiti, Gafurr (2010-12-25). "Albania: Nine acts qualify for the final". ESCToday. אורכב מ-המקור ב-2010-12-27. נבדק ב-2022-09-26.
↑  "Festivali i Këngës on its way in Albania". eurovision.tv (באנגלית). European Broadcasting Union. 2012-12-21. נבדק ב-2024-03-27.
↑  "Adrian Lulgjuraj & Bledar Sejko win Festivali i Këngës!". eurovision.tv (באנגלית). European Broadcasting Union. 2012-12-23. נבדק ב-2024-03-27.
↑  Juhász, Ervin (2023-10-17). "Meet all the participants of the 62nd Festivali i Këngës!". ESCBubble (באנגלית בריטית). נבדק ב-2023-10-17.
↑  Bijuvignesh, Darshan (2023-11-01). "Albania: More Details of Festivali i Këngës 62 Announced Including Line-up Change". Eurovoix (באנגלית בריטית). נבדק ב-2023-11-01.
| --- | --- |
בקרת זהויות :  BIBSYS: 10049636  GND: 1226883117  ISNI: 0000 0004 0747 5156  MusicBrainz: b967cfa7-15e3-4954-b0ef-67823ab97fc6  VIAF: 47160483610304990414   WorldCat (עם VIAF): 47160483610304990414